Þó að áður hafi komið fram að tökur hafi átt að hefjast nú í byrjun sumars á Top Gun framhaldinu , sem gæti endað með að vera með undirtitilinn Maverick , í höfuðið á persónu aðalstjörnunnar , Tom Cruise , Lt . Pete „ Maverick “ Mitchell , þá er það ekki 100% rétt , því enn er verið að ráða leikara í myndina . Nýjustu fréttir herma að Jennifer Connelly sé um það bil að ganga til liðs við leikhópinn . Ef þetta er rétt , og hún bætist í hópinn , þá mun hún leika einstæða móður sem rekur krá nærri herstöðinni þar sem Pete Mitchell þjálfar herflugmenn . Maður spyr sig hvort að Cruise muni koma við á barnum á leið heim úr vinnu og renna þar hýru auga til bareigandans … Af öðrum ráðningum , þá má geta þess að Miles Teller mun leika hlutverk sonar Goose , aðstoðarflugmanns Cruise úr fyrri myndinni . Nú eru allt að verða tilbúið fyrir tökur , og leikstjórinn Joseph Kosinski mun kveikja á upptökuvélunum í september nk . Connelly munum við hinsvegar næst sjá á hvíta tjaldinu í Alita : Battle Angel , sem frumsýnd verður um jólaleitið .